מיכה אנקורי

מיכה אנקורי (נולד ב-1938) הוא פסיכולוג קליני מומחה ישראלי ומחבר ספרים על היבטים פסיכולוגיים של הקבלה ותנועת החסידות.

קורות חיים
מיכה אנקורי נולד בכפר ויתקין ב-1938. למד פיזיקה ומתמטיקה בפקולטה לפיזיקה ובפקולטה למתמטיקה בטכניון ובאוניברסיטת תל אביב. לאחר מכן למד פסיכולוגיה באוניברסיטת תל אביב. את הדוקטורט עשה בהדרכת פרופ' אפרים פישביין על השפעה מעכבת של לימוד החשבון בשנים הראשונות של בית הספר היסודי על התפתחות החשיבה המתמטית.

בשנת 1986 יזם והקים יחד עם רעייתו עדית ואחרים את בית הספר הדמוקרטי בחדרה, שהוא כיום אחד מבתי הספר המובילים בין בתי הספר הדמוקרטיים בארץ ובעולם. במקביל לימד במכללת בית-ברל.

אנקורי מוסמך כפסיכולוג קליני, וחבר ב"חברה היונגיאנית החדשה", שהוא נמנה עם מייסדיה (הוקמה בשנת 2000). מכהן כיועץ אקדמי של התוכנית הצפונית לפסיכותרפיה יונגיאנית במכללת אורנים שעברה למכללת רופין. בנוסף עוסק בחקר המיסטיקה היהודית ובגילוי היבטים פסיכולוגיים באגדות חז"ל ובתורת הקבלה, ופרסם מספר מאמרים וספרים בתחום.

יועץ אקדמי לתוכנית הצפונית לפסיכותרפיה יונגיאנית .

ספריו
 וזה היער אין לו סוף - מיסטיקה יהודית ופסיכולוגיה אנליטית, הוצאת רמות, 1991.
 הלב והמעיין - חסידות ופסיכולוגיה אנליטית, הוצאת רמות, 1991.
 מרומי רקיעים ותחתיות שאול - מסע הנפש של רבי נחמן מברסלב, הוצאת רמות, 1994.
 הפסיכולוגיה של החלום, הוצאת פרולוג, 1999.
 בסוד לויתן - מחשבת ישראל במבט מיתולוגי-פסיכולוגי (יחד עם אוהד אזרחי), הוצאת מודן, 1994.
 דברי חלומות - היחיד והחלום, המיתוס והשבט, הוצאת דופן, 2008

לקריאה נוספת
מיכה אנקורי, לארץ-ישראל: מסע נפש – משאת נפש, "דימוי", 19, תשס"א 2001.
מיכה אנקורי, פרטי, לאומי ואוניברסלי בחלומו של רבי נחמן, "דבר", אוקטובר 1982.

קישורים חיצוניים

 מיכה אנקורי , ביוגרפיה ומאמרים, באתר החברה היונגיאנית החדשה

הערות שוליים

כפר ויתקין: אישים
פסיכולוגים ישראלים
בוגרי הטכניון - מכון טכנולוגי לישראל
בעלי תואר דוקטור מאוניברסיטת תל אביב
סגל המכללה האקדמית בית ברל
עוסקים בפסיכולוגיה יהודית
חוקרי קבלה
חוקרי חסידות
ישראלים שנולדו ב-1938